घपरोळया , हंसोड्या , चुनगेर ,चबोड़्या -चखन्यौर्या -भीष्म कुकरेती
(s =आधी अ = अ , क , का , की , आदि )
(s =आधी अ = अ , क , का , की , आदि )
नरेंद्र - नै नै ! सुबदा फूफू पर म्यार पैलु हक च।
सुरेन्द्र - नै नै जथगा हक तुमर च सुबदा फूफू पर म्यार बि उथगा हि हक च। बस आप बड़ा भै छंवां तो यांक मतबल यु नी च कि फूफू केवल तुमारी फूफू च।
गजेन्द्र - द्याखो तुम द्वी भाइ बिंडी नि ब्वालो हाँ। सुबदा फूफू अर म्यार बुबाजी इनि चचेरा भै बैण छया जन बडा जी याने तुमर बुबा जीका चचेरी बैणि छे। सुबदा फूफू , म्यार बुबा जी अर तुमर बुबा जी याने बडा जी अर सुबदा फूफू आपस मा चचेरा -बडेरा भाइ छया.
मानेन्द्र - ठीक च मि रिस्ता मा जरा दूर ह्वे ग्यों पर सुबदा फूफू पर म्यार बि उथगा इ हक च जथगा तुमर च। बीच वाळ ददा जी याने सुबदा फूफूक पिताजी अर म्यार ददा जी आपस मा चचेरा भै छा अर एकी कूड़ पर रौंदा छा। सुबदा फूफू बिचारी अनाथ ह्वे गे छे तो ब्यौ का खर्चा म्यार बुबा जीन बि उठाइ।
नरेंद्र , गजेन्द्र - हाँ त तबि त सुबदा फूफू का बांठक उबर मंज्यूळ तुम तै दिए गे। हिसाब बरोबर। सुबदा फूफू पर अब तुमर क्वी हक नी च सुबदा फूफू पर।
मानेन्द्र - अजी किलै नी च।
सुरेन्द्र - फूफू जब बाल विधवा ह्वे गे छे त हमर बुबाजी हौळ ताँगळ लगाणो फुफुक ससुरास जांद छा।
गजेन्द्र -त म्यार बुबाजी देस बिटेन पैसा नि भिजदा छा क्या ?
मानेन्द्र -बिंडी ना ब्वालो हाँ। बार त्योहारौ कुण भेंट , कल्यो त मेरा इ बुबाजी ही लेक जांदा छा कि ना ?
नरेंद्र -मि कुछ नि जाणदो फूफू तैं देहरादून मीन लिजाण।
सुरेन्द्र -अजी तुमन लिजाण ! फूफू म्यार दगड़ दिल्ली रालि
गजेन्द्र - फूफू तैं त मीनि मुंबई लिजाण।
मानेन्द्र -फूफू मेर दगड़ लखनऊ ही राली।
नरेंद्र -अरे मि तैं फूफूक सगत जरूरत च।
सुरेन्द्र - नै जी फूफू जरूरत मि तैं ज्यादा च।
गजेंद्र - अरे मेरी वाइफ सर्विस करदी तो फूफू जरूरत मि तैं अधिक च।
मानेन्द्र - भै तुम समजणा किलै नि छंवां मेरी वाइफ तैं स्पोंडिलिसिस की भयंकर बीमारी च। फूफू की आवश्यकता मी तैं अधिक च।
सुरेन्द्र -त फूफू तैं पूछी लींदा कि फूफू कैक दगड़ रालि।
सबि -हाँ चलो फूफू तैं इ पूछे जाव ....
सुबदा फूफू - म्यार काका -बाडों अर चचेरा -बडेरा भायुं मै पर बड़ी आड छे। मि तैं पता इ नि चौल कि मि छुरे (अनाथ ) ग्यों या रंडे (विधवा हूण ) ग्यों। पर ब्यटों तुमर बात अलग च। जब पोर मि सगत बीमार हों तो तुम मादे क्वी दिखणो नि आयि। हरेकन कुछ ना कुछ बहाना बताई दे। उ त भलो ह्वेन भाना ल्वारो कि जु मि तैं कोटद्वार अस्पताल मा भर्ती करणो ली गे अर वैन इ कुड़द्वरम मेरी टहल कार। मीन इखि रौण अर कैक दगड़ बि नि आण। जख तलक जमीन जायजाद कु सवाल च चार टुकड़ा मीन भाना ल्वार तैं दिएन। फिर अदा म्यार स्वार भारों पास जाली अर अदा तुम चारि बांटि लेन।
सबी अपण सि मुख लेक बगैर फुफूक अपण शहरौ तरफ चली गेन।
Copyright@ Bhishma Kukreti 5 /7 2014
*लेख में घटनाएँ , स्थान व नाम काल्पनिक हैं ।
Garhwali Humor in Garhwali Language about Declining Education Standard , Himalayan Satire in Garhwali Language about Declining Education Standard , Uttarakhandi Wit in Garhwali Language about Declining Education Standard , North Indian Spoof in Garhwali Language about Declining Education Standard , Regional Language Lampoon in Garhwali Language about Declining Education Standard , Ridicule in Garhwali Language about Declining Education Standard , Mockery in Garhwali Language about Declining Education Standard, Send-up in Garhwali Language about Declining Education Standard, Disdain in Garhwali Language about Declining Education Standard, Hilarity in Garhwali Language about Declining Education Standard, Cheerfulness in Garhwali Language about Declining Education Standard; Garhwali Humor in Garhwali Language from Pauri Garhwal about Declining Education Standard; Himalayan Satire in Garhwali Language from Rudraprayag Garhwal about Declining Education Standard; Uttarakhandi Wit in Garhwali Language from Chamoli Garhwal about Declining Education Standard; North Indian Spoof in Garhwali Language from Tehri Garhwal about Declining Education Standard; , Regional Language Lampoon in Garhwali Language from Uttarkashi Garhwal about Declining Education Standard; Ridicule in Garhwali Language from Bhabhar Garhwal about Declining Education Standard; Mockery in Garhwali Language from Lansdowne Garhwal about Declining Education Standard; Hilarity in Garhwali Language from Kotdwara Garhwal about Declining Education Standard; Cheerfulness in Garhwali Language from Haridwar about Declining Education Standard